ΓΡΑΠΤΗ ΕΡΩΤΗΣΗ E-0573/03

υποβολή: Luigi Vinci (GUE/NGL) προς το Συμβούλιο

(28 Φεβρουαρίου 2003)

Θέμα: Τουρκία και Ύπόθεση Ocalan'

Εδώ και πολλές εβδομάδες, ο αρχηγός του πρώην Εργατικού Κόμματος του Κουρδιστάν PKK, Abdullah Ocalan, δεν μπορεί να δέχεται επισκέψεις ούτε των συνηγόρων του αλλά ούτε και άλλων προσώπων. Αυτή η αυθαίρετη απόφαση της Τουρκικής κυβέρνησης συνιστά κατάφορη παραβίαση της Ευρωπαϊκής Συμβάσεως για τη διασφάλιση των ανθρώπινων δικαιωμάτων και θεμελιωδών ελευθεριών και των πολιτικών κριτηρίων που όρισε το Συμβούλιο της Ευρωπαϊκής Ένωσης της Κοπεγχάγης για τη διεύρυνση.

Με ποιον τρόπο σκοπεύει να δράσει το Συμβούλιο ώστε να εξασφαλισθεί στον Ocalan η στοιχειώδης άσκηση των δικαιωμάτωνπεράσπισής του· Δεν θεωρεί το Συμβούλιο ότι, μετά τη μετατροπή της θανατικής ποινής του Ocalan, θα πρέπει οι κυβερνήσεις των κρατών μελών να ασκήσουν τώρα πίεση στην κυβέρνηση της Άγκυρας με σκοπό να αφεθεί ελεύθερος ο Ocalan και να αρχίσουν οι διαπραγματευτικές συνομιλίες για μία πολιτική επίλυση του Κουρδικού ζητήματος·

Απάντηση

(29 Σεπτεμβρίου 2003)

1. Το Συμβούλιο παρακολουθεί την κατάσταση προσεκτικά. Υπήρξε μία περίοδος κατά την οποία ο κ. Abdullah calan πράγματι δεν μπορούσε να δέχεται επισκέψεις, τώρα τελευταία όμως τον έχουν επισκεφθεί οι δικηγόροι του και ο αδελφός του.

2. Σε απόφαση της 12ης Μαρτίου 2003 (calan κατά Τουρκίας — αίτηση αριθ. 46221/99) σχετικά με τις καταγγελίες του κ. Abdullah calan όσον αφορά τις συνθήκες κράτησής του, τη δίκη και την καταδίκη του (θανατική ποινή), το Ευρωπαϊκό Δικαστήριο Ανθρωπίνων Δικαιωμάτων έκρινε, όσον αφορά την τήρηση του δικαιώματος για δίκαιη δίκη, ότι παραβιάσθηκε το δικαίωμα του κ. Abdullah calan και ότι η επιβολή της θανατικής ποινής μετά από μεροληπτική δίκη ισοδυναμεί με απάνθρωπη μεταχείριση. Ωστόσο, το Δικαστήριο δεν δέχθηκε τις καταγγελίες περί του νομίμου της σύλληψής του και των συνθηκών κράτησής του στη νήσο του Ιρμαλί αναφορικά με την Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών. Το Συμβούλιο θα παρακολουθήσει εκ του σύνεγγυς τη συνέχεια που θα δοθεί στην απόφαση του Δικαστηρίου, την οποία μπορεί να προσβάλει καθένα από τα δύο μέρη.

3. Στο πλαίσιο του πολιτικού διαλόγου με την Τουρκία και βάσει της εταιρικής σχέσης ενόψει της προσχώρησης, το Συμβούλιο επιμένει συνεχώς ότι πρέπει να τηρούνται οι διατάξεις της Ευρωπαϊκής Σύμβασης για την Προάσπιση των Δικαιωμάτων του Ανθρώπου και ειδικότερα οι αποφάσεις του Ευρωπαϊκού Δικαστηρίου Ανθρωπίνων Δικαιωμάτων. Όσον αφορά τα ευρύτερα θέματα του κουρδικού ζητήματος που θίγει ο αξιότιμος κ. Βουλευτής, το Συμβούλιο περιμένει από την Τουρκία να συνεχίσει να εργάζεται με σκοπό τη διασφάλιση των ανθρωπίνων δικαιωμάτων — συμπεριλαμβανομένων των πολιτιστικών δικαιωμάτων — και των θεμελιωδών ελευθεριών όλων των πολιτών ανεξαρτήτως καταγωγής, καθώς και την προώθηση της οικονομικής, κοινωνικής και πολιτιστικής ανάπτυξης στο νοτιο-ανατολικό τμήμα της Τουρκίας ειδικότερα.

4. Στις 26 Μαρτίου, η Επιτροπή ενέκρινε αναθεωρημένη Εταιρική Σχέση ενόψει της προσχώρησης, η οποία θέτει για την Τουρκία προτεραιότητες όσον αφορά την πλήρωση των συγκεκριμένων πολιτικών κριτηρίων και με την οποία συμφώνησε το Συμβούλιο στις 14 Απριλίου.